**eP49. Δημόσια Υγεία και Δομές Προσφύγων και Μεταναστών: Αξιολόγηση των συνθηκών Υγιεινής και Ασφάλειας στην Ελλάδα στην COVID-19 εποχή.**

Συγγραφείς - Ομάδα εργασίας: Ντάκος Γεώργιος Επόπτης Δημόσιας Υγείας Κεντρική Υπηρεσία ΕΟΔΥ, PHILOS II, Αθήνα

O ΕΟΔΥ, στο πρόγραμμα «Ολοκληρωμένη επείγουσα παρέμβαση υγείας για την προσφυγική κρίση – (PHILOS ΙΙ)», με αντικείμενο τη διασφάλιση της Δημόσιας Υγείας και την κάλυψη των υγειονομικών αναγκών των προσφύγων και μεταναστών, κάνει παρεμβάσεις δημόσιας υγείας, λειτουργεί σύστημα επιδημιολογικής επιτήρησης, συντονίζει εμβολιασμούς στον εν λόγω πληθυσμό, αξιολογεί τις συνθήκες υγιεινής των χώρων διαμονής και επικοινωνεί με άλλους φορείς υγείας. Στόχος της παρούσας έρευνας είναι η συγκέντρωση αντιπροσωπευτικού δείγματος πληροφοριών σχετικά με τις συνθήκες Υγιεινής και Ασφάλειας στις 34 Δομές, που υπάγονται στην αρμοδιότητα του ΕΟΔΥ. Το υλικό αφορά: γενικά χαρακτηριστικά του φιλοξενούμενου πληθυσμού και του προσωπικού ΕΟΔΥ, χωρητικότητα της δομής, είδος και αρτιότητα των κτιριακών υποδομών στέγασης, καθαριότητας των χώρων, κρίσιμων συνθηκών διαβίωσης, βασικών υλικών και πρακτικών για την διασφάλιση της ατομικής και συλλογικής υγιεινής και την ασφάλεια του πληθυσμού. Μέθοδος συλλογής δεδομένων με ερωτηματολόγιο, επιλογή και εκπαίδευση συνεντευκτών, συλλογή δεδομένων, στατιστική επεξεργασία, αυτοψίες και οπτικοποίηση των συνθηκών. Βάση των αποτελεσμάτων της συνεχιζόμενης έρευνας οι Συνθήκες Υγιεινής και Ασφάλειας χρήζουν βελτίωσης και άρα προκύπτουν γενικές συστάσεις - προτάσεις βελτίωσης των συνθηκών Υγιεινής στα ΚΦΠΜ / ΚΥΤ. Συμπερασματικά η πανδημία COVID-19 δυσχέρανε τις ήδη βεβαρυμμένες συνθήκες υγιεινής με τον συνωστισμό και την έλλειψη ελέγχου στις ανοιχτές δομές και παρουσίασε την ανάγκη για απομακρυσμένο έλεγχο της συνεχιζόμενης καταγραφής των συνθηκών υγιεινής, ασφάλειας και διαβίωσης στα ΚΦΠΜ/ΚΥΤ, με ουσιαστική λύση την από τους Επόπτες Δημόσιας Υγείας δημιουργηθείσα «Ηλεκτρονική Βάση Φόρμας Καταγραφής Συνθηκών Υγιεινής ΚΦΠΜ / ΚΥΤ» συγκεντρώνοντας πληροφορίες 34 δομών με αποτέλεσμα να μπορούμε να επεξεργαστούμε στατιστικά στοιχεία και να τα παρουσιάσουμε στο παρόν.